৫. সম্মানিত প্রবীণরা লক্ষ্য করেছেন যে, শত বছরের ইতিহাসে বর্তমান প্রধানমন্ত্রী শেখ হাসিনার মত করে কেউই প্রবীণকল্যাণ কাজে এগিয়ে আসেনি, উদ্যোগ নেয়নি, প্রবীণদেরকে সুরক্ষিত করার চেষ্টাও করেনি। নিঃসন্দেহে তিনি বাংলাদেশের একজন উজ্জ্বল সমাজ-সংস্কারক। মানবাধিকার, সামাজিক সুবিচার, সম্মিলিত দায়িত্ববোধ এবং বৈচিত্রের প্রতি সন্মান প্রদানের নিক্তিতে রাজনীতির সীমানা ছাড়িয়ে তিনি মানবিক ও সামাজিক নেতৃত্বের আসনে স্থায়ীভাবে সমাসীন হয়েছেন। এটি তার বহুদিনের, বহু দূরদর্শিতার একান্ত অর্জন। দুঃস্থ মানুষের কথা যখন যে মুহূর্তে তার কানে এসেছে, সুযোগ পেয়েছেন, সহজাত মহানুভবতায় তাদের কল্যাণে তিনি ঝাঁপিয়ে পড়েছেন। সীমাহীন সফলতাও অর্জন করেছেন। সমাজকল্যাণ মন্ত্রণালয়ের সমৃদ্ধ কর্মকাণ্ড এর অন্যতম বাস্তব সাক্ষী। এই মন্ত্রণালয় পরিচালিত কর্মকাণ্ডের চৌহদ্দি বর্তমানে বহুগুণে বৃদ্ধি পেয়েছে, এগিয়েও যাচ্ছে আশাপ্রদ গতিতে। প্রবীণদের জন্য মন্ত্রণালয়ের সকল পর্যায়ের কর্মকর্তা-কর্মচারীর আন্তরিক এবং একনিষ্ঠ সেবাকাজের কোন তুলনা হয়না।